નવી દિલ્હીઃ બીસીસીઆઇએ લોઢા કમિટીની સુધારા સંબંધિત કેટલીક ભલામણોનો પોતાનો વિરોધ ગઈ કાલે યોજાયેલી બેઠકમાં પણ ચાલુ રાખ્યો હતો. આ મામલા પર પાંચ ડિસેમ્બરે આવનારા સુપ્રીમ કોર્ટના નિર્ણય સુધી બીસીસીઆઇએ રાહ જોવાનું નક્કી કર્યું છે. બીસીસીઆઇએ પોતાની ખાસ સામાન્ય સભા (એજીએમ)માં ભલામણો પર કોઈ નિર્ણય ના લીધો, પરંતુ સૂત્રોના જણાવ્યા અનુસાર રાજ્ય સંઘને સુપ્રીમ કોર્ટ તરફથી અનુકૂળ નિર્ણય ન આવવાની સ્થિતિમાં ‘પ્લાન-બી’ તૈયાર રાખવા માટે કહેવામાં આવ્યું છે. લોઢા કમિટીએ ભૂતપૂર્વ ગૃહસચિવ જી. કે. પિલ્લઈને કાર્યવાહક અધ્યક્ષ નિયુક્ત કરવા અને બીસીસીઆઇના પદાધિકારીઓને સસ્પેન્ડ કરી દેવાનો આગ્રહ રાખ્યો છે.